Beslutninger vedrørende vedligeholdelse af den private fællesvej [adresse] 
Sagsfremstilling 
8.      Beslutninger vedrørende vedligeholdelse af den private fællesvej [adresse]  
                                                                                                                        Åbent 
Sagsnr.: 326-2007-44455       J.nr.: 05.02.20            Sine Schmidt.: 326-2015-360772 
  
SAGSFREMSTILLING 
  
Indledning 
Teknik og Miljøudvalget skal tage stilling til vedligeholdelsen af den private fællesvej [adresse] - både på kort og 
på længere sigt.  
  
Busrute 552 kører via [adresse], og trafikoperatøren klager løbende over vejens tilstand. Trafik- og 
Kørselsudvalget vedtog derfor den 23. marts 2015, at der skulle foretages undersøgelser i tilknytning til vejens 
beskaffenhed. 
  
Kommunen har løbende lavet småreparationer på vejen. Det vurderes imidlertid, at der nu er behov for en mere 
omfattende istandsættelse.  
  
Da Kalundborg Kommune igennem årene løbende har været involveret i vedligeholdelsen af vejen, og da vejen er en 
privat fællesvej, er der forskellige problemstillinger og muligheder, der skal afklares i forhold til den fremtidige 
vedligeholdelse af vejen.  
  
Aktuelle forhold 
Den private del af [adresse] udgør cirka i alt 680 meter. Ifølge oplysninger i sagen har kommunen igennem 
mange år stået for vedligeholdelse af denne vejstrækning (lapninger, kantarbejder med mere), når der har været 
klager over vejens tilstand. [adresse] indgår herudover i regulativet om vintervedligeholdelse som vejklasse 2.  
  
Der kan ikke i kommunens sager findes konkrete aftaler om, at kommunen skal vedligeholde vejen. 
Vedligeholdelsen er imidlertid blevet udført med jævne mellemrum formentlig som kommunens bidrag specielt i 
forhold til buskørslen på vejen.  
  
Busrute 552 kører ad [adresse] i retningen sydøst, fra Røsnæsvej til [adresse]. Der er et enkelt stoppested på 
[adresse], og busruten har forholdsvist mange passagerer. Der er lavet undersøgelser af busruten, og der vil ikke 
umiddelbart kunne laves alternative ruter, uden at dette vil gå ud over serviceniveauet. 
  
Buskørsel er ikke en såkaldt uvedkommende færdsel på en privat fællesvej, og [adresse] kan forblive med at 
være en privat fællesvej, selvom der fortsat skal køre busser.  
  
Vurdering af behov for aktuel vedligeholdelse  
[adresse] er en meget smal vej (maksimalt 4 meter), og det er ikke muligt at passere samtidigt med store 
køretøjer som for eksempel en bus. Dette betyder, at der opstår vigepladser i rabatten langs vejen. Dette er 
medvirkende til, at vejen køres i stykker. 
  
Slidlaget på vejen (øverste lag) er meget gammelt og porøst. Dårlig afvanding, stærk hældning og slidtagen af 
vejens kanter og rabatter medfører blandt andet tilbagevendende erosionsskader ved vejen. 
  
Administrationen har vurderet mulighederne for en istandsættelse og foreslår følgende vedligeholdelsesarbejder, 
som vil bringe vejen i en god og forsvarlig stand: 
· Eksisterende porøse slidlag fræses af og bortkøres, og der lægges nyt slidlag 
· Rabatter afrettes og opfyldes med grus 
· Etablering af vejbrønde eller alternativt etablering af trug langs rabatten. 
  
Den anslåede udgift til ovennævnte vedligeholdelse vil være cirka 550.000 kr. 
  
Af hensyn til den fremadrettede buskørsel ad [adresse] vil det efter administrationens vurdering være nødvendigt, 
at vejen istandsættes. 
  
Ifølge lov om private fællesveje skal grundejerne holde en privat fællesvej i en god og forsvarlig stand i forhold til 
færdslens art og omfang. Kommunen vil derfor som udgangspunkt kunne kræve, at [adresse] bringes i en god og 
forsvarlig stand, og som udgangspunkt vil kommunen også kunne kræve, at de vedligeholdelsespligtige grundejere 
afholder udgifterne til istandsættelsen.  
  
Administrationen vurderer imidlertid også, at der særligt på baggrund af busrutens placering på [adresse] vil 
være hjemmel til, at kommunen istandsætter vejen. 
  
Det er som nævnt uklart, om der er en konkret aftale om, at kommunen vedligeholder vejen. I og med, at kommunen 
løbende har foretaget mindre reparationer af vejen og sikrer vintervedligeholdelse af vejen, kan der under alle 
omstændigheder være tale om en "stiltiende" aftale eller kutyme. Administrationen vurderer, at enten en konkret 
aftale eller en stiltiende aftale vil skulle opsiges, hvis vedligeholdelsen skal pålægges grundejerne. Dette vil kunne 
have et længere forløb. 
  
Administrationen anbefaler, at kommunen står for istandsættelsen af den pågældende strækning på [adresse] 
set i relation til buskørslen på vejen, og administrationen foreslår endvidere, at udgiften hertil finansieres af 
anlægsbudgettet til vejvedligeholdelse i 2016. 
  
Mulige fremtidige løsninger med henblik på at reducere vedligeholdelsesbehovet 
Efter den mere omfattende istandsættelse af vejen, vil der også fremadrettet være et vedligeholdelsesbehov 
afhængigt af trafikbelastningen på vejen.   
  
I den forbindelse kunne det overvejes at ensrette [adresse]. Fordelen ved denne løsning vil umiddelbart være, at 
trafikanterne ikke vil skulle passere hinanden på den smalle vej, og derved vil der være mindre belastning på vejens 
rabatter og dermed også på selve vejen. Forslaget vil dog kræve en dialog med vejens ejer, nærmere tekniske 
undersøgelser og eventuelt en trafikmodelberegning. 
  
Det kunne også være en mulighed at lukke vejen for al trafik - undtaget busser og ærindekørsel for beboere på 
vejstrækningen. Dette ville også mindske belastningen på vejen. Dette forslag vil dog også kræve en dialog med 
vejens ejer, nærmere tekniske undersøgelser og eventuelt en trafikmodelberegning. 
  
Administrationen foreslår, at udvalget drøfter, om der skal foretages yderligere undersøgelser af mulighederne for at 
ændret trafikbelastningen på vejen.   
  
Mulige fremtidige løsninger i forhold til udgiftsfordelingen 
Efter den mere omfattende istandsættelse af vejen, vil der også fremadrettet være et vedligeholdelsesbehov 
afhængigt af trafikbelastningen på vejen. Dermed vil der også fremadrettet være behov for en stillingtagen til 
ansvaret for udgifterne til vedligeholdelsen.  
  
En mulig løsning i forhold til den fremadrettede vedligeholdelse af vejen kunne være, at kommunen fortsætter med 
vedligeholdelsen i nødvendigt omfang og i relation til busbetjeningen på vejen, således at hvis busruten på et 
tidspunkt omlægges, så den ikke længere går ad [adresse], så ophører ligeledes kommunens løbende 
vedligeholdelse af vejen, herunder vintervedligeholdelse.     
  
Alternativt pålægges grundejerne den fremtidige vedligeholdelse. 
  
Som nævnt skal grundejerne i henhold til lov om private fællesveje holde en privat fællesvej i en god og forsvarlig 
stand i forhold til færdslens art og omfang. Kommunen kan derfor pålægge grundejerne den fremtidige 
vedligeholdelse. 
  
Det skal bemærkes, at en del af den private fællesvej [adresse] ligger i landzone, mens den øvrige del af vejen 
ligger i byzone, se Bilag 1. Ifølge lov om private fællesveje er de to dele af vejen derfor omfattet af henholdsvis 
privatvejlovens landregler og lovens byregler. Bestemmelserne er meget forskellige med hensyn til 
vedligeholdelsespligten. Som udgangspunkt skal der ske en udgiftsfordeling ud fra de to regelsæt. Fordelingen kan 
give en kompliceret situation, hvis én del af vejen skal behandles efter landreglerne og den øvrige del af vejen efter 
byreglerne. Man kan dog vælge enten den ene eller den anden model. Der vil imidlertid skulle foretages nærmere 
undersøgelse af konsekvenserne ved den ene eller den anden model. 
  
Det skal bemærkes, at det på [adresse] kan være vanskeligt at afgøre præcist, hvem der er vejberettigede til 
vejen og dermed har en særlig interesse i vejen. Dette komplicerer udgiftsfordelingen yderligere. 
  
Også her spiller det ind, at der kan være tale om enten en konkret eller en "stiltiende" aftale eller kutyme i forhold til, 
at kommunen vedligeholder vejen, og at denne aftale formentlig vil skulle opsiges, hvis den fremadrettede 
vedligeholdelse skal pålægges grundejerne. 
  
Endelig kunne det overvejes at optage vejen som offentlig vej. 
  
Når der er buskørsel ad [adresse], kan vejen både fortsætte med at være privat fællesvej, eller den kan optages 
som offentlig vej. Selvom bussen ikke er uvedkommende færdsel på vejen, vil man kunne argumentere for at 
[adresse] optages som offentlig vej begrundet i, at det har en almen interesse, at busruten kan benytte vejen. 
Andre forhold med almen interesse som for eksempel turisme kan være argumenter for, at [adresse] optages 
som offentlig vej.  
  
Optagelse som offentlig vej kan imidlertid danne præcedens i forbindelse med andre private fællesveje, for 
eksempel adgangsveje til de offentlige strande, og andre steder, hvor der i dag er en vis offentlig færdsel. Hensynet 
til beboernes interesse bør også indgå i overvejelsen. Der kan være uenighed blandt beboerne, om hvorvidt de 
ønsker vejen optaget som offentlig vej.  
  
En optagelse som offentlig vej og kommunal og eventuelt bedre vedligeholdelse af vejen kan betyde en øget og 
hurtigere kørende færdsel, en større forventning fra beboerne til vejens stand og bredde og færdsel på vejen. 
Kommunen vil fremadrettet skulle afholde alle udgifter i forhold til vejen og dens vedligeholdelse.  
  
Fordelen ved at optage vejen som offentlig vej er, at der hurtigere kan ageres på klager i forhold til vejens stand, 
specielt i forhold til busdriften. 
  
Administrationen foreslår, at vejen opretholdes som privat fællesvej, og at kommunen fortsætter med 
vedligeholdelsen af vejen i relation til at kunne opretholde busdriften via [adresse]. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, 
· at kommunen istandsætter den private fællesvej [adresse] med henblik på den fortsatte busbetjening på vejen, 
· at udgifterne til strækningens istandsættelse dækkes af anlægsbudgettet til vejvedligeholdelse i 2016, 
· at vejen opretholdes som privat fællesvej, 
· at kommunen fremadrettet forestår vedligeholdelsen af vejen i relation til busdriften via vejen, og 
· at udvalget drøfter eventuelle tiltag i forhold til at reducere trafikbelastningen på vejen. 
  
ØKONOMISKE KONSEKVENSER 
Udgifterne til den aktuelle vedligeholdelse af vejen foreslås finansieret af anlægsbevilling 2016 til vejvedligeholdelse. 
  
Bilag 
  
  
  
  
  
Teknik- og Miljøudvalgets møde den 2. december 2015: 
Udvalget vedtog at tiltræde indstillingen fra chefen for Vej, Ejendom og Affald med den tilføjelse i forhold til 
sidste punkt, at der ikke iværksættes nye tiltag i relation til vejen. 
Bilag 1 - Vedligeholdelse af [adresse] - Byzone/Landzone 
326-2015-369087 
